section_heading: Bestijarij
paragraph_text: Najvrjedniji i najbrojniji dio autoričinog opusa čini njezin »bestijarij« – njezini kipovi životinja. Naime, Sofija Naletilić Penavuša je prije svega bila vrstan animalist. Prikazivala je životinje iz različitih podneblja, od kojih mnoge nikada u životu nije vidjela. "Stoga je u nje sve daleko od bilo kakvih realističkih nakana", kako ističe V. Crnković; "sve je simplificirano, purificirano, stilizirano i krajnje poopćeno. Nijedna Penavušina figura nije individualno predstavljena, a neka su njezina djela gotovo na rubu apstraktnog izraza."Crnković, Vladimir. Sofija Naletilić Penavuša, Umjetnost bez granica/Art without Frontiers, Hrvatski muzej naivne umjetnosti, 2006., str. 120., 122. ISBN 953-6660-33-4